रात्रि चौपाल में कलेक्टर ने की जनसुनवाई
बारां. छीपाबड़ौदक्षेत्र के सेलकोलू ग्राम पंचायत में मंगलवार को रात्रि चौपाल का आयोजन किया गया। इसमें कलेक्टर डॉ. एसपी सिंह ने कहा कि आमजन जागरूक होकर सरकार की योजनाओं का लाभ प्राप्त करें।
जनसुनवाई में ग्रामवासियों की बिजली, पानी, सड़क, खाद्य सुरक्षा योजना में नाम जोड़ने, बीपीएल सूची में पंजीकृत करने समेत विभिन्न प्रकरणों की सुनवाई कर संबंधित विभाग के अधिकारियों को निस्तारण के निर्देश दिए। इस मौके पर गांव लाडपुरा में पानी में फ्लोराइड की समस्या, पानी की टंकी का निर्माण कराने, प्रधानमंत्री आवास योजना के तहत मकान दिलवाने, आदर्श पीएचसी में वर्षा के दिनों में छत से पानी टपकने की समस्या के निदान हेतु मरम्मत करवाने समेत विभिन्न प्रकरणों की सुनवाई कर राहत के निर्देश दिए गए। उपखंड अधिकारी, विकास अधिकारी, सरपंच, आंगनबाड़ी कार्यकर्ता, पटवारी, स्थानीय जनप्रतिनिधि एवं विभिन्न विभागों के कर्मचारी मौजूद थे।
बारां. चौपाल में जनसुनवाई करते कलेक्टर एसपी सिंह उपस्थित ग्रामवासी।
hin_Deva hin_Deva hin_Deva awa_Deva